62020TO0452(01)_INF
A Törvényszék elnökének 2020. október 29‑i végzése – Facebook Ireland kontra Bizottság
(T‑452/20. R. sz. ügy)
„Ideiglenes intézkedés – Verseny – Információkérés – A 1/2003/EK rendelet 18. cikkének (3) bekezdése – Ideiglenes intézkedések iránti kérelem – Sürgősség – Fumus boni iuris – Az érdekek mérlegelése”
1.
Ideiglenes intézkedés – A végrehajtás felfüggesztése – Ideiglenes intézkedések – Az elrendelés feltételei – Fumus boni iuris – Sürgősség – Súlyos és helyrehozhatatlan kár – Kumulatív jelleg – Az ügyben szereplő érdekek összességének mérlegelése
(EUMSZ 278. és EUMSZ 279. cikk)
(lásd: 23. és 24. pont)
2.
Ideiglenes intézkedés – A végrehajtás felfüggesztése – Az elrendelés feltételei – Fumus boni iuris – Az alapkereset alátámasztására felhozott jogalapok prima facie vizsgálata – Meghatározott dokumentumok benyújtását elrendelő bizottsági határozat elleni kereset – A szükségesség elve és a magánélet tiszteletben tartásához való jog megsértésére alapított jogalapok – Első látásra nem megalapozatlan jogalapok
((EUMSZ 278. cikk és EUMSZ 279. cikk; az Európai Unió Alapjogi Chartája, 7. cikk; 1/2003 tanácsi rendelet, 18. cikk, (3) bekezdés)
(lásd: 30., 53., 68. és 69. pont)
3.
Verseny – Közigazgatási eljárás – Információkérés – A kérelem jogalapjainak és céljának feltüntetése – A kért tájékoztatás és a vizsgált jogsértés közötti szükségszerű kapcsolat követelménye – A Bizottság mérlegelési mozgástere – Bírósági felülvizsgálat – Terjedelem
(EUMSZ 101. cikk; 1/2003 tanácsi rendelet, 18. cikk, (3) bekezdés)
(lásd: 36–52. pont)
4.
Verseny – A közigazgatási eljárás – Információkérés – A magánélethez való jog megsértése – Megengedhetőség – Feltételek
(az Európai Unió Alapjogi Chartája, 7. cikk; 1/2003 tanácsi rendelet, 18. cikk, (3) bekezdés)
(lásd: 54–67. pont)
5.
Ideiglenes intézkedés – A végrehajtás felfüggesztése – Ideiglenes intézkedések – Az elrendelés feltételei – Súlyos és helyrehozhatatlan kár – Az ideiglenes intézkedést kérelmező félre háruló bizonyítási teher – Az alapvető jogok megsértésének veszélye – Súlyos kárnak minősüléshez nem elégséges jelleg – Az adott ügy körülményei szerinti értékelés – Természetes személyek érzékeny személyes adatainak hozzáférhetővé tételével összefüggő kár
(EUMSZ 278. cikk, EUMSZ 279. cikk; az Európai Unió Alapjogi Chartája, 7. cikk; a Bíróság eljárási szabályzata, 156. cikk, (3) bekezdés)
(lásd: 70., 71., 73–75., 82–94. és 114. pont)
6.
Ideiglenes intézkedés – A végrehajtás felfüggesztése – Az elrendelés feltételei – Az ügyben szereplő érdekek összességének mérlegelése – A valószínűleg érzékeny személyes adatokat tartalmazó dokumentumok továbbítását elrendelő bizottsági határozat végrehajtásának felfüggesztése – Az uniós versenyszabályok hatékonyságának Bizottság általi megóvásához kapcsolódó közérdek és a természetes személyek magánélet tiszteletben tartásához való joga védelméhez kapcsolódó érdek mérlegelése – A valószínűleg érzékeny személyes adatokat tartalmazó dokumentumok vizsgálatára vonatkozó ad hoc eljárás bevezetése
(EUMSZ 278. cikk; az Európai Unió Alapjogi Chartája, 7. cikk; 1/2003 tanácsi rendelet, 18. cikk, (3) bekezdés)
(lásd: 115–120. pont)
Tárgy
Az 1/2003/EK tanácsi rendelet 18. cikke (3) bekezdésének és 24. cikke (1) bekezdése d) pontjának alkalmazására vonatkozó eljárásban (AT.40684 – Facebook Marketplace ügy) 2020. május 4‑én hozott C(2020) 3013 final bizottsági határozat végrehajtásának felfüggesztése iránt az EUMSZ 278. és EUMSZ 279. cikk alapján benyújtott kérelem.
Rendelkező rész
1)
A Törvényszék elnöke az 1/2003/EK tanácsi rendelet 18. cikke (3) bekezdésének és 24. cikke (1) bekezdése d) pontjának alkalmazására vonatkozó eljárásban (AT.40684 – Facebook Marketplace ügy) 2020. május 4 én hozott C(2020) 3013 final európai bizottsági határozat 1. cikkének végrehajtását felfüggeszti annyiban, amennyiben az abban előírt kötelezettség olyan dokumentumokra vonatkozik, amelyek nem kapcsolódnak a Facebook Ireland Ltd üzleti tevékenységeihez, és amelyek érzékeny személyes adatokat tartalmaznak, és amennyiben a 2) pontban említett eljárást nem foganatosították.
2)
A Facebook Ireland azonosítja az 1) pontban említett adatokat tartalmazó dokumentumokat, és azokat külön elektronikus adathordozón továbbítja a Bizottságnak. Ezeket a dokumentumokat ezt követően egy virtuális adatszobában helyezik el, amely csak a vizsgálatot végző csoport lehető legkevesebb tagja számára lesz hozzáférhető, a Facebook Ireland azonos számú ügyvédjének (virtuális vagy fizikai) jelenlétében. A vizsgálatot végző csoport tagjai megvizsgálják és kiválasztják a szóban forgó dokumentumokat, miközben lehetőséget biztosítanak a Facebook Ireland ügyvédei számára, hogy észrevételeket tegyenek azokkal kapcsolatban, mielőtt a relevánsnak ítélt dokumentumokat az ügyirathoz csatolnák. A dokumentumok minősítésével kapcsolatos nézeteltérés esetén a Facebook Ireland ügyvédjeinek jogukban áll megindokolni egyet nem értésüket. Tartós nézeteltérés esetén a Facebook Ireland választottbírósági eljárást kérhet a Bizottság Versenypolitikai Főigazgatóságának tájékoztatásért, kommunikációért és médiáért felelős igazgatójától.
3)
A Törvényszék elnöke az ideiglenes intézkedés iránti kérelmet az ezt meghaladó részében elutasítja.
4)
A Törvényszék elnöke a 2020. július 24‑i Facebook Ireland kontra Bizottság végzést (T‑452/20 R) visszavonja.
5)
A Törvényszék elnöke a költségekről jelenleg nem határoz.